नई दिल्ली: बॉलीवुड के 'सुपरहीरो' ऋतिक रोशन और सुजैन खान का तलाक हो चुका है, बावजूद इसके दोनों को बच्चों के साथ अक्सर घूमते हुए देखा गया है. एक्ट्रेस सोनाली बेंद्रे ने शनिवार को समर वेकेशन की एक खास तस्वीर इंस्टाग्राम पर जारी की है, जिसमें वे अपने खास दोस्तों के साथ फ्लोरिडा के ओलैंडो स्थित यूनिवर्सल स्टूडियो की सैर कर रही हैं. इस तस्वीर में ऋतिक रोशन एक्स वाइफ सुजैन खान के साथ नजर आ रहे हैं, दोनों के बेटे ऋहान और ऋदान भी इसमें मौजूद है. फोटो में शाहरुख खान की फिल्म 'स्वदेश' की एक्ट्रेस गायत्री जोशी भी दिख रही हैं.